Robert Capa

Robert Capa (født Endre Ernő Friedmann  22. oktober 1913 i Budapest i Østerrike-Ungarn, død 25. mai 1954 i Thai Binh i Staten Vietnam) var en ungarskfødt amerikansk fotograf og en av de ledende  krigsfotografer på 1900-tallet.

Han forlot hjemlandet Ungarn i 1930https://www.icp.org/browse/archive/constituents/robert-capa?all/all/all/all/0 etter å ha blitt arrestert for politisk virksomhet. Han hadde opprinnelig planer om å bli forfatter, men fikk arbeid som fotograf i Berlin og ble fengslet av denne kunstarten. Men i 1933 flyttet han til Frankrike, da han som jøde følte seg truet av Hitlers maktovertakelse. Han endret på denne tiden navnet til Robert Capa, da han regnet med at det ville være lettere å få arbeid med et mer gjenkjennelig, amerikanskklingende navn, også på grunn av likheten med filmregissøren Frank Capra. (Cápa betyr hai på ungarsk.)https://en.bab.la/dictionary/english-hungarian/shark 

Capa rapporterte fra flere kriger: Den spanske borgerkrig, Japans invasjon av Kina, andre verdenskrig i London, Nord-Afrika og Italia, invasjonen i Normandie på Omaha Beach, frigjøringen av Paris, andre kinesisk-japanske krig, den arabisk-israelske krig 1948 og den første indokinesiske krig er begivenheter som Capa dekket.

Hans mest kjente foto er Falling soldier, som ble omdiskutert da en journalist hevdet at bildet var arrangert.http://www.pbs.org/wnet/americanmasters/robert-capa-in-love-and-war/47/ 

Capa arbeidet med fargefilm så tidlig som i 1938.https://www.nytimes.com/2014/02/07/arts/design/capa-in-color-at-international-center-of-photography.html På sin reise i Norge i 1951 fotograferte han blant annet en samefamilie. Andre fargebilder viser den nyopprettede staten Israel.https://www.haaretz.com/jewish/budapest-exhibit-to-display-rarely-seen-young-israel-photos-1.5375303 

Han ble amerikansk statsborger i 1946, og var i 1947 en av grunnleggerne av Magnum billedbyrå.https://huxleyparlour.com/artists/robert-capa/

Han døde under en reportasjereise i Vietnam da han tråkket på en landmine.

På 1990-tallet dukket det opp en koffert som inneholdt 120 ruller film med ialt 3.500 bilder, tatt av Capa under den spanske borgerkrigen. De hadde vært savnet siden 1940. I 2008 kjøpte New Yorks International Centre of Photography materialet for å offentliggjøre det etter skanning.Capa-fotos fundet i gammel kuffert | information.dk

Referanser

 Eksterne lenker 



  Tidslinje over Capas karriere
  Galleri

Kategori:Fotojournalister
Kategori:Personer fra Budapest
Kategori:Personer fra USA født i Ungarn
Kategori:Ungarske journalister
Kategori:Journalister fra USA